
Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Ziews is 'ne cluster vaan Nederfrankische dialekte die in't zuidweste vaan Nederland, en wel in de provincie 
Zieland en op 't veurmaoleg eiland Goeree-Overflakkee (provincie Zuid-Holland) weure gesproke. De Ziewse 
dialekte vorme e dialekcontinuiim met't Hollands nao't noorde en met't Wes-Vlaoms nao't zuie. Met't Braobants 
evels heet't Ziews 'n sjerpe grens. 

Naom en etymologie 




Ziews, Nederlands Zeeuws, is't gaankbaar adjectief bij Zieland/Zeeland, allewel tot me in de volkstaol deks wel 
'Zielands' huurt zegke. In Zieland is't gebrukelek es naom veur't dialek, op Goeree-Overflakkee neet per se. De 
aonduiing plat, die veural in't ooste weurt gebruuk, kump ouch in Zieland wel veur, zoe heet't blaad Noe (zuug 
oonder) es oondertitel glad in't plat. Ouch is meugelek te zegke: (op z'n) boers, boebij me daan speciaol de dialekte 
vaan't platteland meint. 't Nederlands (en de vernederlandsde stadsdialekte) heite daan (op z'n) burgers. 

Ziews es 'taol vaan de ziestrieke' kump al in de middeliewe veur, en wel bij Jacob van Maerlant, dee sjrijf: 


Men moet om de rime te souken Veur te rijme moot me in beuk 

Misselike tonghe in bouken: Nao versjellende taole zeuke: 

Duuts, Diets, Brabants, Vlaemsch, Zeeus; Hoegduits, Nederduits, Braobants, Vlaams, Ziews; 

Walsch, Latijn, Griex ende HebreeusFrans, Latien, Grieks en Hebreeuws 

Evenhuis zuut in Zeeus de naom veur de taol vaan de Vlaamse kos, dus neve't eigelek Ziews ouch't Kos-Wes- 
VlaamsJ 2 ] 


Verspreiing en definitie 


't Ziews is neet beperk tot Zieland en weurt ouch neet in de ganse provincie gesproke. 

In't noorde geit't Hollands euver in't Ziews; dit gebaort op Zuid-Hollands gebeed. Soms weure de dialekte vaan de 
dorper Rockanje, Oostvoorne en De Tinte, gemeinte Westvoorne, al bij 't Ziews gerekend. Winkler (1874) spaolt 
met dat idee^; Evenhuis neump't explicietJ^ Belaankriekste argumint veur insleting bij't Ziews zien de vocaole 
vaan dees dialekte. De mieste indeilinge rekene ze evels nog bij 't HollandsJ 4 ^ 5 ^ 4 Ouch in't Woordenboek der 
Zeeuwse Dialecten weure ze neet behandeldJ 7 ' De dialekte vaan Goeree-Overflakkee, die ouch nog in Zuid- 
Holland gesproke weure, valle evels in alle indeilinge in de Ziewse dialekgrop. 

De zuidgrens is al zjus zoe umstreje. De dialekte oonder de Westerschelde, in Ziews-Vlaandere, numme 'n ambigu 
positie in. 't Woordenboek behandelt ze allemaol^, meh gief al aon tot't Land vaan Hulst (wat zoeget samevelt met 
de gemeinte Hulst) en de zuidoosteleke grensstreek neet bij't Ziews taolgebeed hure.® Zuug veur 'n gedetailleerde 
besjrieving vaan dit gebeed't artikel Oos-Vlaams. Ouch alle indeilinge vaan de 'Nederlandse' dialekte rekene dees 
dialekte tot't Oos-Vlaams, of zelfs tot't Braobants 

Blieve euver't Land-vaan-Cadzands in't weste en't Land-vaan-Axels in't midde. Boete't Woordenboek zuut ouch 
Evenhuis dees dialekte es Ziews; heer merk daobij op tot (wat haom betrof) de grens tosse't Ziews en't Wes- 
Vlaams dinkbeeldeg isJ 2 ^ Daan en Hoppenbrouwers goon dao neet in met en rekene bei dialekgrope tot 't 
(Wes-)VlaamsJ 4 ^ 4 Dees indeiling beros op de klaankliere vaan de dialekte in kwestie, die nao Vlaondere wieze en 
minder nao de Ziewse eilen. Allein Van Ginneken maak versjel tosse't Land-vaan-Cadzands - wat heer al tot't Wes- 
Vlaams rekent - en't Land-vaan-Axels - wat heer es Ziews zuulJ" 4 Dees indeiling is te verdeidege op grammiticaol 
grun: 't Land-vaan-Axels is zwoer gevormp door de taol vaan de eilen en deit daodoor in vaol opziechte neet met in 
typische Wes-Vlaamse dialekkinmerke. Dat geit me hei-oonder ouch leze. 

Erkinning en plaots in de 'Nederlandse' dialekte 


In tegestelling tot't Lries en de oosteleke dialekgrope Nedersaksisch en Limborgs weurt't Ziews neet erkind oonder 
't Europees Haandves veur Striektaole en Taole vaan Minderhede. 't Is roond't jaor 2000 daoveur wel veurgedrage, 
meh woort, oonder aandere nao negatief advies vaan de TaalunieJ 9 ^ 1(4 door minister Johan Remkes aofgeweze: de 
Ziewse dialekte weure geach oonder't Nederlands te hureJ 11 ^ Op provinciaol niveau is't Ziews wel e soort vaan 
erkind: de provincie heet 'ne striektaolfunctionair ingesteld. Anno 2010 is dit Veronique de Tier. Ouch bij 
Ethnologue gelt't Ziews es 'n apaarte taolJ 12 ^ Aongezeen ISO de taolelies vaan Ethnologue heet euvergenome, heet 
't Ziews ouch 'n code in ISO 639-3: zea [13] 





De zeenswijs vaan 't Ziews es Nederlands dialek helt verband met zien taolkundege aofkoms: 't is e Wes- 
Nederfrankisch dialek en velt daomet in de grop die't mieste materiaol heet gelieverd veur de standaardtaol. D'n 
invlood vaan't Ziews zelf op die standaardtaol is evels klein. Neve't Ziews hure nog't Hollands, 't Utrechs, 't Wes- 
en Oos-Vlaams, 't Braobants, 't Kleverlands en't Stadsfries bij de Wes-Nederfrankische dialekte (in de Nederlandse 
dialectologie ouch wel de westeleke dialekte geneump). Wie bove gezag heet't Ziews direkte euvergeng met't 
Hollands en't Wes-Vlaams, dees drei grope weure (same met't Stadsfries) wel Frisofrankisch geneump. De dialekte 
ligke op 'n Aajdfries substraot en hobbe daodoor mier Ingweeonse kinmerke es beveurbeeld't Braobants. 't Ziews 
heet, aanders es't Hollands en't Oos-Vlaams, neet metgedoon aon de Braobantse expa nsie in de late middeliewe 
(die veur de klaanke ij en ui zorgde); Ziews en Wes-Vlaams zien daodoor perifeer Nederlandse dialekte. 't Neet- 
deile vaan dees innovatie hobbe de twie gemein met o.m. 't Nedersaksisch, 't Kleverlands en de mieste Limborgse 
dialekte. 


Oonderverdeiling 


't Ziews liet ziech wijer verdeile in 'n aontal striek-dialekte, 
die miestens samevalle met ei vreuger eiland. Binne groeter 
eilen (Overflakkee, Schouwen, Walcheren, Zuid-Beveland) 
kinne ouch belaankrieke versjelle bestoon, die gemeinelek 
oos-wesgeorienteerd zien. 

■ Oostvoorns (nommer 1 op't keertsje, dekser tot't 
Zuid-Hollands gerekend), in de gemeinte 
Westvoorne 

■ Goerees (nommer 2), op't veurmaoleg eiland 
Goeree, in de veurmaolege gemeinte Goedereede 

■ Flakkees (nommer 3), op't veurmaoleg eiland 
Overflakkee (in de aw gemeintes Middelharnis, 

Dirksland en Oostflakkee) 

■ Schouwen-Duivelands (nommer 4), op't eiland 
Schouwen-Duiveland 

■ Philipslands (nommer 5), op't dorp en't eiland Sint Philipsland, gemeinte Tholen (deks oondersjeie, 
meh neet wezelek versjellend vaan de volgende) 

■ Thools (nommer 6), op't eiland en in de gemeinte Tholen (zuug direk bove) 

■ Noord-Bevelands (nommer 7), op't eiland en in de gemeinte Noord-Beveland 

■ Walchers (nommer 8), in de gemeintes Veere, Middelburg en Vlissingen (eiland Walcheren) 

■ Borgerziews (nommer 9), de dialekte vaan de stei Middelburg en Vlissingen, atypisch veur't 
Walchers en't Ziews in't algemein^J 

■ Zuid-Bevelands (nommer 10), in de gemeintes Goes, Borsele, Kapelle en Reimerswaal (eiland Zuid- 
Beveland) 

■ Land-vaan-Cadzands (nommer 12, miestal tot't Wes-Vlaams gerekend), in de gemeinte Sluis en't 
stedsje Biervliet (gemeinte Terneuzen) 

■ Braziliaans Ziews, e bekaans oetgestorve migrantedialek in de Braziliaanse staot Espirito Santo 

■ Land-vaan-Axels (nommer 11, deks tot't Wes-Vlaams gerekend), in de plaotse Terneuzen, Othene, 
Hoek, Sluiskil, Axel en Zaamslag (gemeinte Terneuzen) 


Zeeuwse dialecten 

1 

3 

W 4 



Ziewse dialekte, inclusief Oostvoorns. 


Klaanklier 


Euver't algemein deile de Ziewse dialekte, entans die vaan de eilen, oongeveer dezelfde klaanklier, die op subtiel 
details vaanein versjelle. 'tzelfde foneem kin in versjellende tongvalle trokkoume es lange vocaol, korte vocaol of 
diftong j 14 l 








































Vocalisme 


Korte vocaole 

De korte a /a/ steit gemeinelek op de plaotse boe ze in de standaardtaol ouch veurkump. Ze kin get mie nao veure 
koume. Zuug oonder veur de oersprunkeleke a veur 'n /. 

De korte e is miestal haafope: /ae/. Zjus wie de Limborgse e klink de Ziewse e dus a-echteger es de 
standaardnederlandse. In sommige dialekte, beveurbeeld, 't Walchers, is dat extreem't geval: dao kin de e op (of 
minstes in de buurt vaan) 'n [a] of [e] oetkoume. 

'ne Variant vaan de korte e is geslotener, en weurt e gesjreve (zoewie in de Veldekespelling) De twie e's kinne 
ouch in't Ziews minimaolpare vorme: ende 'eend' - ende 'ind'J 1 Zuug oonder veur de oersprunkelek korte e veur 'n 
r. 

De korte i III kump veur in de mieste posities boe ze in de standaardtaol ouch steit. Zuug de volgende klaank veur 
oetzunderinge. Ouch steit de korte i op plaotse boe de standaardtaol 'n u heet: pit 'pot', ripse 'rops'. Dees oontrunding 
is oeraajd: ze heet Ingewoonse wortele en is nog trok te vinde in o.a. 't Fries en vaol Hollandse dialekteJ 17 ^ 

De korte ie /i/ correspondeert miestal met de lang ij oet de standaardtaol (Oergermaans en Middelnederlands i): 
kieke(n), tied. De standaardnederlandse ie is in't Ziews in principe laank, entans in erfwaord (zuug ouch oonder). In 
(recinter) lienwaord oet de standaardtaol is ouch de ie kort. Ouch de Nederlandse ij kin in't Ziews laank versjijne. 
De lil kump ouch veur es correlaot vaan de Standaardnederlandse i, naomelek veur /i]/ (-nk, -ng -): zienge(n), rienk. 

De korte o /D/ kump veur op mieste plaotse boe ze in't Standaardnederlands ouch steit. Oetzunderinge zien waord 
met palatalisatie (oongeveer: umlaut; daan weurt de o 'n u) en veur /i]/ (-nk, -ng-); zuug oonder. De [d] kump op 
Zuid-Beveland veur es realisatie vaan de oersprunkeleke a veur 'n /: olles 'alles'J 18 ^ 

De korte oe lul kump in vaol - neet alle - dialekte veur es de velaire nasaol /i]/ volg: joenk, doenker. Op Walcheren 
en in't Land vaan Cadzand gebaort dat consequint, op Tholen, Noord- en Zuid-Beveland en in't Land vaan Axel bij 
sommege waord JDe oe oet de standaardtaol is in't Ziews miestens laank; zuug oonder. 

De korte u IyI kump veur op de mieste plaotse boe ze in't Standaardnederlands ouch steit, plus 'n aontal gevalle 
boe-in de oersprunkeleke o palatalisatie heet oondergaange: vurm, wurm, durpP Zoevaol wie in't Wes-Vlaams 
kump't evels neet veur. Zoewie de u kin verdwiene door oontrunding (zuug bove bij de i ), kin ze ouch door runding 
versjiene: murpel 'huif' (oet merbel)} 2l]f22] 

De korte uu lyl is miestal't correlaot vaan de Standaardnederlandse ui. Wijer kump ze ouch veur in de mieste waord 
boe't Nederlands 'n uu heet. Zuug oonder veur de uu die aon de r veuraofgeit. In vief waord correspondeert de 
Ziewse uu met de Standaardnederlandse ij: bluve(n) 'blieve', pupe 'piep', twuvel 'twievel', vuuf/vuve 'vief/vijf en 
wuuf'wief'. In zwoer door't Ziews gekleurd Nederlands kin dao 'n ui optrejje (vuif, wuif)P De uu op dees plaotse 
(e geval vaan runding) heet't Ziews gemein met't Wes-Vlaams (en oonder mier't Wes-Veluws). 

Lang vocaole 

In erfwaord kump de Nederlandse aa gemeinelek geslotener trok: /£:/. Deze klaank weurt gesjreve es ae: maeke(n) 
'make'. Heer kump ouch veur es realisatie vaan de aw e veur 'n r, meh weurt daan es e gesjreve: werke ['U£:r a ka]. 
In Ziews-Vlaandere kump dees bezunder realisatie vaan de aa neet veur (zuug direk oonder). Op gans Zuid- 
Beveland boete de stad Goes weurt de ae wijer geslote, tot [e:] of [l:]: mike(n). In sommege dorper in de gemeinte 
Borsele weurt de klaank nog verkort: mikke. Veur 'n i sleet ziech de aa, neet; zuug oonderJ 24 ^ 

De ao is ofwel de gerunde ofwel de oongerunde langen achterklinker: [d:] of [a:]. De realisatie versjelt per dialek 
en per fonetische umgeving. 't Is de standaardrealisatie vaan de Algemein Nederlandse aa in Ziews-Vlaandere en in 
de stei Middelburg en Vlissingen. Veur 'n oersprunkeleke i is de aw a ouch 'n ao geweure: draoie(n) 'drejje', kraoie 
'krej'. Dit gelt evels neet veur de i die in plaots vaan 'n d is gekoume: raeie 'raoje', oet Mnl. raeden. Vaandao: 



maoie(n) is 'mejje', meh maeie is 'maoj (larf)'. In inkel aander erfwaord kump ouch ao te stoon boe me ae zouw 
kinne verwachte: aor en aors 'aander' resp. 'aanders' (trouwes neve ander, wat ouch good Ziews is). Ae(r)s (zuug 
oonder veur de r) besteit ouch, meh beteikent 'aars'. In lienwaord trejt noets 'n ae veur meh aided 'n ao: alteraosie, 
plakkaot, Arjaon 'Adriaan' ('ne vaol veurkoumende naom in Zieland). Ouch vaoder krijg gein ae; dit is e woord oet 
de standaardtaol (tegeneuver't inheims vaer). Tot slot kriege de werkwaord gaon, staon en slaon ouch de (sterk 
gerunde) oo-klaank op Goeree (sjibbolet: Gao je weig of ik slao je weig ), wat evels norges aanders op de eilen 
gebaort (dao gewoen gae(n), stae(n), slaefn )).[ 24 i[ 25 ] 

Dao zien twie soorte ees: de sjerplang ee, gesjreve ee en de weiklang ee, gesjreve ee. De spelling met mer eine 
circonflex kump vaan't blaad JVbe^ 2 *^; 'ne variant dee ouch vaol weurt gebruuk is ee, wat in't Woordenboek de norm 
is. Euver't algemein correspondeert de weiklang ee met de Limborgse ae (of ee, in't Mestreechs), en de sjerplang 
ee met de Limborgse iee/ee/ie/ie/ee of de ei(ee). Veur oetzunderinge op de leste regel zuug oonder. De zachlang ee 
klink oongeveer wie in de standaardtaol, es 'n ee met eventueel 'ne leechte i-echtege naoslaag [e 1 ], zoetot't strik 
gezeen 'nen diftong weurt. De sjerplang ee heet, zjus wie in 't Limborgs, versjellende realisaties, meh euver 't 
algemein is't e haos geslote hoofdeil met 'ne relatief geeupende naoslaag, deks 'ne sjwa (vallenden of centrerenden 
diftong): [ia], in extreem gevalle ouch [ie]J 27 ^ Soms steit de ee op plaotse boe de standaardtaol 'n ei heet: teele 
'teil', 'ummer'/ 28 ] zeeke(n) 'pisse' (vgl. zeiken)P^ 

De lang ie - in't Woordenboek ie: gesjreve - nump de plaots vaan de Nederlandse ie, en wel in erfwaord en in aw 
lienwaord. In moderner lienwaord oet of via't Standaardnederlands met 'n ie is deze klaank hei ouch kort. In de 
standaardtaol is de ie allein veur 'n r laank, in't Ziews in principe neet. De leste decennia raak dit versjel evels in 
verval. In de iVoe-spelling weurt't versjel neet weergegeve. De lang ie kin ouch met 'n Standaardnederlandse ij 
euvereinstumme, en wel veur 'ne sjwa: blie:e 'blij' (<Mnl. bli(j)de ). De lang ie kin ouch met de Nederlandse uu 
correspondere, es gevolg vaan oontrunding. Dit is't geval in de waord vier 'vuur', stiere(n) 'sjikke' (^Standaardtaol 
sturen ) en kieken 'kuke'J 30 ^ 

Zoewie tot't twie ee-klaanke gief, kint me ouch in beginsel twie oo's, meh heibij ligk de kwestie gecompliceerder, 
aongezeen neet allein de etymologie, meh ouch de positie vaan de klaank in e woord (conteks) metspaolt. 't Versjil 
is basaol dat tosse de sjerplang 06 en de weiklang oo. De ierste geit normaal gesproke op 'n historische twieklaank 
trok en kump soms euverein met de Limborgse ou, daan weer met de oee. De realisatie vaan de 06 versjelt nao 
gelaank ze veur 'nen dentaol of veur 'n aander letter steit. 

Veur 'nen dentaol is de 06 bekans euveral 'nen haafope achtervocaol met naoslaag, deks [oa], soms [ue] ( doead ). 
Soms is't 'ne stijgende klaank, wo: dit kump veur in Achthuizen (gemeinte Oostflakkee), Colijnsplaat (gemeinte 
Noord-Beveland) en hei en dao in Ziews-Vlaandere. 

Op aander plaotse, wie in boom 'bourn', geit't weer aanders. Hiel deks is dit 'ne lange monoftong, die mier of 
minder ope kin zien ([D:], [a:]). Dit weurt soms gesjreve es oa. Dees realisatie vint me exclusief op Goeree- 
Overflakkee, Schouwen-Duiveland en Tholen en neve de variant met naoslaag (06) op Noord- en Zuid-Beveland. In 
Ziews-Vlaandere huurt me allein 06. Walcheren is dao divers in. De oa kump veur in Westkapelle en Koudekerke 
(allebei gemeinte Veere). De res vaan't eiland is verdeild: oostelek vaan de lijn Veere-Middelburg-Vlissingen (die 
plaotse inbegrepe) kint me allein de 06, westelek zeet me daoveur de 00, dus de klaank vaan de weiklang 00. 
Daodoor is't contras tosse de twie oo's in westelek Walchere oondudelek. In Domburg, Oostkapelle en Aagtekerke 
(gemeinte Veere) is't zelfs gans verdwene: umtot dao alle oo's veur dentaole in 06 verandere, zien de twie klaanke 
allofone vaaneinJ 31 ^ 27 ^ 

De Nederlandse oe, corresponderend met de Limborgse 00, is in't Ziews vaanaajds laank, oetgezunderd't uterste 
ooste vaan Goeree-Overflakkee, Sint-Philipsland en oostelek Tholen. Dees verkorting sjrijf me aon Braobantsen 
invlood Lou wJ 32 1 

De eu is ummer laank, wie in 't Nederlands. Door spontaan palatalisatie kump ze deks op plaotse boe de 
standaardtaol 'n 00 heet: beuter, meulen, peugen. Dit kump in de standaardtaol ouch wel veur ( deugen, kreuken), 
meh minder deksJ 2 °] 


De uu is laank veur 'n r ( muu:r ), ouch al wie in de standaardtaol. Vaol kump de lang uu, neet veur: ze weurt deks 
oontrund tot ie (zuug bove)J 30 ^ 



Diftonge 

Boete de vallende diftonge ee en 06, die bove stoon besjreve, heet de Ziewse taol ouch nog e paar echte diftonge. 

In't Ziews is deks nog versjel te hure tosse de au en de ou, die in't Nederlands 'tzelfde klinke. Beter gezag: e paar 
erfwaord met au weure gerealiseerd es aeu [£:u]: blaeuw, graeuw. De ou weurt wie in't Nederlands gerealiseerd 
([au]). [33] 

De ei weurt soms get az'-echteg oetgesproke (beveurbeeld [aei]). De exakte realisatie versjelt per streek of plaots. De 
ij, die identiek klink met de ei, kump allein veur in lienwaord oet de standaardtaol (in erfwaord correspondeert de 
Nederlandse ij met 'n Ziewse ie ). In e paar waord steit nog 'n ei die trokgeit op de Aajdgermaanse ai, op plaotse boe 
me etymologisch gezeen 'n ee zou verwachte. Dit geit um vleisP 4 ^ bleik^ 5 ^ en, zjus wie in de standaardtaol, klein 
en eik. Dees waord huurt me ouch in sommege Hollandse dialekte. 

De ui kump ouch wieneg veur: gemeinelek steit in't Ziews 'n uu op de plaots boe in de standaardtaol 'n ui steit. 
Waord boe de ui wel veurkump zien fluit en stuitje 'tiedsje'. ( Stuutje besteit ouch; dit beteikent evels 'stutske'.)£- 36 l 


Consonantisme 

De h besteit neet in't Ziews; oetzundering zien de dialekte vaan Goeree-Overflakkee. Zelfs dao evels kinne de 
dialekte vaan de op Braobant geriechde dorper (Achthuizen, Ooltgensplaat en de katholieke gemeinsjap vaan Oude 
Tonge) de h neet. Zieland maak deil oet vaan e gans groet gebeed in't zuidweste vaan't Nederlands taolgebeed boe 
de h neet weurt gerealiseerd. De h kin wel weure gehuurd in lienwaord. In't Woordenboek en't blaad Noe weurt op 
de plaots vaan de h 'nen apostrof gezat, veur de leesbaarheid (um beveurbeeld ouwe 'awwe' en 'ouwe 'hawwe', die 
geliek klinke, oeterin te kinne) J 37 ^ 

De g weurt zwakker oetgesproke es in de standaardtaol. Toch is dit gein weike g wie in't Braobants of Limborgs; 't 
is ieder 'ne klaank dee in de riechting vaan de h geit. De perceis realisatie versjelt per plaots of zelfs per spreker 
(idiolek): soms is't nog 'n dudeleke g, soms 'n zuver h. Dit verhaol geit neet op veur Goeree-Overflakkee: 'n zwakke 
g zouw dao verwarring sjoppe met de 'echte' h (die dao gewoen besteit). In dialektekste weurt de g deks es <h> 
gespeld; zoewel't Woordenboek es't blaad Noe doen dat evels neetJ 37 ^ 

D'n oetgaank en weurt gans met n oetgesproke, meh neet euveral boe ze in de Nederlandse sjrieftaol steit. In't 
groetste deil vaan 't taolgebeed is de situatie zoe: in 't miervoud vaan substantieve huurt me de n wel, in 
werkwaordsvorm neet, oetgezunderd de speciaolen infinitief (zuug oonder bij grammair). In't ooste vaan Zuid- 
Beveland weurt de n in alle gevalle oetgesproke; bovedeen is de n dao, wie in't Nedersaksisch, syllabedragend 
(zittn veur zitte(n), werkng veur werke(n)). De n weurt gaaroet neet oetgesproke in 't ooste vaan Goeree- 
Overflakkee, sinds d'n twintegsten iew in't ooste vaan Tholen (allebei oonder invlood vaan't Braobants) en in de 
stei Middelburg en Vlissingen (oonder invlood vaan't Hollands) J 38 ^ 

De r weurt euveral gerold, meh neet in Vlissingen. Dao heet me, wie in wel mier stadsdialekte, 'n Franse brouw-r. 
De r velt evels oet veur 'n s, entans in de mieste waord: kaese 'boezjie', kes 'keers', gos 'graas' (oet gors ). Dit is 
(weer) neet't geval op Goeree-Overflakkee, boe die r euveral steit. In de stadsdialekte vaan Middelburg, Vlissingen, 
Goes en Zierikzee (gemeinte Schouwen-Duiveland) gebaort dit neet mie (of in eder geval neet altied mie), oonder 
invlood vaan de standaardtaol.^ 39 ^ In 'n inkel geval blijf de r (ouch boete de besjreve plaotse) stoon veur 'n s: wienie 
de s miervoud- of genitiefoetgaank is en in't woord aors 'aanders'. 

Grammair 


De Ziewse grammair velt op door 'n aontal typerende archa'ismes. 

Substantieve 




In tegestelling tot de (Noord-)Nederlandse spreektaol kint't Ziews nog drei 
woordgeslachte, die grammaticaol gemarkeerd zien. 't Versjel is evels vager 
es in 't Braobants of Limborgs. De geslachte koume laank neet altied 
euverein met wat't verzorg Algemein Nederlands veursjrijf. 

Vrouweleke waord zien euver't algemein te herkinne aon d'n oetgaank -e, 
die in de standaardtaol (boete archaische registers wie de Staotebiebel) is 
verdwene: brugge (of ’eule) 'brogk', egge 'eeg', katte 'kat', pupe 'piep', vraeke 
'vraak'. Dao zien oetzunderinge. Manneleke waord op -e wieze ummer 
manneleke wezes aon ( 'aerie 'haon'); 'n oonzijeg woord op -e is beveurbeeld 
'arte 'hart'. D'n oetgaank -in veur vrouweleke persoene weurt -inne 
(vriendinne). Aander vrouweleke oetgeng zien -ieng(e)/-ege (= '-ing', wie in 
verkerienge/verkerege ) en -'eid (e woord wie schoon'eid weurt zoonder -e 
toch es vrouwelek aongeveuld). De -e is verdwene in de stadsdialekte en op 
oostelek Flakkee en Oostelek TholenJ 41 ^ 

Es manneleke waord beginne met 'n b, d, h (op Goeree-Overflakkee), t of vocaal, daan weurt't bepaold lidwoord d'n 
(Noe sjrijf den veur)/ 42 ] wie dat ouch in sommege Limborgse dialekte gebaort (ouch Mestreechs, met't versjel tot't 
dao neet veur de b gelt). Bij vrouweleke waord die met 'ne vocaol beginne weurt't lidwoord d' (elisie). Zoe kint me 
d'n boer, meh de boerinne, d'n diek meh de dulve ('de sloot'), d'n trekker meh de touwe, d'n 'aene meh d' opoe 'de 
bomma'/ 43 ! 't Bepaold lidwoord veur oonzijeg is ummer 't. Versjel weurt bij't oonbepaold lidwoord neet gemaak, 
dat is ummer 'n. 't Blaad Noe sjrijf dit consequent es eenJ 42 ^ 

Miervoude weure miestal gevormp op -en, bij de klas vaan waord op -e is d'n oetgaank -n (katte - katten). (In e paar 
plaotse sprik me de -n neet oet, zuug nog bove.) De mieste waord die in't Standaardnederlands -s kriege, hobbe dat 
in 't Ziews ouch. Waord op -el, -em, -en en -aer kriege gemeinelek -s (ardkels, appels, leraers ), dewijl in 't 
Standaardnederlands deks allebei meugelek is en soms dudelek de veurkaor veur -en besteit. Waord die in de 
standaardtaol -eren kriege, hobbe in't Ziews -ers (eiers, 'oenders 'hinne, hoonder', kinders ). Oonregelmaoteg zien 
oonder mie paerd - paeren ('pee.rd - peerd'), zeune - zeuns ('zoon - zaons') en juun ('un' en 'unne')/ 44 ] Kind kin neve 
kinders ouch guus es miervoud kriege; deks beteikent dat daan 'iemes zien kinder', 'de kinder oet ei gezin'J 45 ^ 

Verkleinwaord weure praktisch gevormp wie in de standaardtaol, dus op -je en -tje. 



Mro APPe 

tf UBbie iS* 

Juun - inkelvoud en miervoud - 
weurt deks es e typisch Ziews 
woord gezeen. 


Adjectieve 

't Bove besproke versjijnsel bij manneleke waord strek ziech oet tot bij de adjectieve, die d'n oetgaank -en kriege es 
't woord wat volg met b, d, ( h ) of klinker begint. N.B. es veur't adjectief nog e bepaold lidwoord steit, pas dit leste 
ziech aon aon de ierste letter vaan dat adjectief (de letter boe 't substantief later met begint is daan neet mie 
belaankriek). Vaandao d'n dikken boer, de rieken dominee, d'n ievalligen aevend 'de kawwen aovend'. 


Veurnaomwaord 

Ouch veurnaomwaord deze en die weure soms dezen en dien veur manneleke waord, volges perceis dezelfde regele 
wie bove. 

Betrekkeleke veurnaomwaord weure deks oetgebreid tot die(n)-a, dat-a. Dat leste elemint kin weure verweug wie e 
werkwoord; zuug heioonder. 

Aonwiezende veurnaomwaord die zelfstandeg weure gebruuk, breie ziech oet tot d'n dezen, de deze, ditte en d'n 
dieen, de diee, datte, zjus wie in vaol Zuid-Nederlandse dialekte. De manneleke vorm met twie kier -n weure hei 
ummer gebruuk. 

Persoeneleke veurnaomwaord valle veural op in't miervoud: veer is ons of wulder (Tholen, Ziews-Vlaandere), geer 
is julder, zij is 'ulder. Geer of u besteit neet, in d'n twiede persoen inkelvoud is't ummer jie en joe. 








Reflexieve weure gevormp wie in vaol aander westeleke dialekte. Zi(e)ch besteit neet en de reflexieve indege op 
eige: m'n eige, j'n eige, z'n eige etc. 


Werkwaord 

De mieste Ziewse dialekte kinne twie infinitieve: eine op -e, eine op -en. Dit heet't gemein met't Fries, 't Stadsfries 
en't Wesfries. D'n infinitief op -en weurt gebruuk nao te en bij zelfstendeg gebruuk ( Fietsen is gaef a je d'r zunne 
bie eit ). Dit gelt ouch veur korte werkwaord: gae(n), stae(n), ziee(n). Neet alle dialekte doen dao-in met. De 
borgerdialekte vaan Middelburg en Vlissingen, de dialekte vaan oostelek Tholen en die vaan oostelek Flakkee kinne 
de -n nao de sjwa neet; bijgevolg indeg dao d'n infinitief ummer op -e. Alle infinitieve op -en kump veur op 
oostelek Zuid-Beveland en wijer in Ziews-Vlaandere (in't Wes-Vlaams is't systeem met twie infinitieve jummers 
ouch oonbekind) 

De ierste persoen inkelvoud krijg in d'n tegewoordegen tied deks 'n -e: Ik maeke we da'k wegkomme, as d’n boer 
mien ziet 'lech zorg wel tot iech eweg bin es de boer miech zuut'. Ouch de twiede persoen kin soms 'n -e, kriege; -t 
is evels frequinter. Die -t bij de twiede en derde persoen inkelvoud velt trouwes dekser wel oet es neet: ze versjijnt 
allein veur 'n spreekpauze (beveurbeeld't ind vaan 'ne zin) en es't volgend woord met 'ne vocaal begint. Zoe is't: Je 
kom maer a-je d’r lust an eit ('De kums mer este zin drin hobs'), M'n vaer ei nog nie van z'n eige 'ore laete ('M'ne pa 
heet nog neet vaan ziech laote hure'), meh Die lampe bluuft 'ier in de kaemer zdlank a ze't nog doet ('Die lamp blijf 
hei in de kamer zoelaank es ze nog werk). 't Ziews kint 'n einheidsmiervoud op -e, d.w.z. tot de ierste, twiede en 
derde persoen miervoud allemaol op -e indege. De gebeje boe d'n infinitief ummer op -en oetgeit (zuug bove) hobbe 
'n einheidsmiervoud op -en. 

Vaol werkwaord zien in't Ziews sterk dewijl ze dat in de standaardtaol neet zien: jaege(n) - joeg - (g)ejoge(n), 
vege(n) - voog - (g)evoge(n). 't Umgekierde kump ouch veur: bidde(n) - bidde(de) - gebid 'beie - beide - gebeid' 
(standaardtaol bad, gebeden). De lange vorm met -ede bij stamme op -d kump bij awwer sprekers op Walcheren nog 
veurJ 46 ! 't Voltoejd deilwoord begint met ge- (Flakkee, Tholen en Sint-Philipsland, Walcheren, Ziews-Vlaandere) of 
e- (Goeree, Schouwen-Duiveland, Noord- en Zuid-Beveland en Westkapelle op Walcheren; Noord-Beveland kint ze 
allebei) en geit oet op -e, hei en dao -en (in de plaotse die ouch d'n infinitief en 't einheidsmiervoud op -en 
hobbe). ^ 

Morfosyntaxis 

't Ziews deit aon veugwoordverveuging , e wereldwied zeldzaam meh in Nederlandse dialekte algemein versjijnsel. 
In't Ziews weure de veugwaord verboge es't woord wat volg in't miervoud steit; ze indege daan op 'n -n. 't Kindje 
is gesturve, vddat't gedoopt is, meh 't Kindje is gesturve, vodan ze't dope konden. Betrekkeleke veurnaomwaord 
weure ouch wel verveug, dan weure ze oetgebreid met't partikel a: De man, dien-a je gistere 'ier gezieen ei, e ze 
vandaeg dood gevonde. In't miervoud: De man, die-an julder gistere gezieen e ,... J 47 ^ 


Syntaxis 

In't Ziews euverweeg de greun volgorde; dat beteikent tot in bijzinne't gezegke indeg met de persoensvorm. Zoe is 
't gewoen veur te zegke: Je weete toch dat 'n nie 'arder lodpe kan 'De wets toch tot heer neet helder kin loupe'. 

De dobbel oontkinning, allewijl veural nog in Oos- en Wes-Vlaandere bekind, kump in westelek Walchere nog veur 
bij awwere, in't bezunder in't spreekwoord Wat niet-en weet, dat niet-en deertJ 48 ^ 

Vocabulair 


't Ziews heet 'n eige vocabulair, wat de leste tientalle jaore wel vervlaak: wie dat miestal bij dialekte gebaort, raak 
de woordesjat es ierste be'invlood door de standaardtaol, veur grammair en laank veur de oetspraok. In geisoleerde 
plaotse wie Westkapelle, die altied al e dialek met 'n aofwiekend vocabulair hadde, weite ziech de karakteristieke 
waord en oetdrokkinge beter te hawwe es daoboeteJ 2 ^ 49 ^ 




Typisch Ziewse waord^ 50 ] - me moot natuurlek demet rekene tot die waord es regel ouch orges aanders veurkoume, 
deks in Hollandse en/of Vlaamse dialekte - zien oonder mie baemesse 'herfs', binst 'binne', 'dewijl', guus 'kinder' 
(zuug bove), puut 'kwakker', touter 'sjogkel' (awwewets)^ 51 ^ en vuulte 'oonkroed'J 52 ^ E paar jaor trok heel me 'n 
verkezing vaan't sjoenste Ziews woord, winner woort platte zeuge 'verkesbeurstel'; ouch gosternokke 'nondezjouw' 
waor populairJ 53 ^ 54 ^ 't Ziews kint ouch e relatief groet aontal lienwaord oet't Frans en/of Picardisch, al ligk dit 
aontal neet zoe hoeg wie in't Mestreechs of Wes-Vlaams. Sommege waord, wie aveseren, koume eigelek door gans 
't land veur, aander waord, wie passeviet '(reur)zei' (neve erfwaord zeele, wat in boerejargon neet 'tzelfde typ hoof te 
zien), frinze 'erebeis' (veural op Walcheren) en pimpampoentje 'sliwenierebieske' (oet papillon ) zien mie typisch 
veur de regio ('t leste woord is wel alum bekind in Vlaandere) J 55 ^ 

Dao zien ouch waord die zoewel in't Standaardnederlands es in't Ziews bestoon, meh in bei taolvariante 'n aander 
beteikenis of geveulsweerde hobbe. Pisse(n) is, wie in't Mestreechs, in't Ziews gei plat waord; zeeke(n) is dat allein 
es't euver lui geit (bij bieste is't normaal). 'n Beeste is zeker e 'bies (dier)' in't algemein, meh in't bezunder meint 
me dao keuj met ( koeie , koee veur 'kooj' evels e gewoen woord). Angenaem, beleid en oprieze(n) 'opstoon', die in de 
standaardtaol formeel zien, weure in't Ziews algemein gebruuk. Bescheid is neet 'amtelek stok', meh de kuns veur 
oondersjeid te zien: 'k Ziee 'ier gin bescheid vd oogen eej! Keutele(n) is neet 'kakke' meh 'roondsaajele', opzien 
beteikent 'veuroetziech' en ordinair beteikent nog ummer 'gewoen' 

Sprekers en vitaliteit 


In de jaore negeteg is oonderzeuk gedoon nao't aontal sprekers vaan't Ziews. Op dat memint spraok zeker 60% 
vaan de bevolking nog Ziews; vaan de res had zeker de helf deil wel actief of passief kinnes. In de stei laog dat 
percentaasj vaol lieger, in ge'isoleerde, dunbevolkde gebeje belaankriek hoeger. De beste scores haolde Bruinisse 
(gemeinte Schouwen-Duiveland), Arnemuiden (gemeinte Middelburg) en plaotse in de gemeinte Sluis, in 't 
bezunder Breskens, Hoofdplaat en Schoondijke. Roond 1995 praotde dao zelfs mie es 90% vaan de joongere 
ZiewsJ 2 ! Dao zien evels teikene tot de kinnes vaan't dialek oonder joongere sinds deen tied sterk is verminderd; 
awwers trekke hun kinder vaol mier op in de standaardtaol Recinte ciefers zien dao neet vaan veurhan. 't Aontal 
sprekers vaan't Ziews, dialekte in westelek Ziews-Vlaandere metgerekend en rekening hawwend met emigrante die 
't nog spreke, ligk daomet tege of roond de 250.000. 

Cultivatie 


Literatuur 

Al veur d'n oorlog woorte door eine Pier Boudens gediechter in't Ziews gesjreve. Nao d'n oorlog is die traditie door 
sommege wijergezat, meh ech vaol literatuur is neet versjene. 't Blaad Noe beit evels e platform veur 
dialeksjrieversJ 58 ^ Jan Zwemer, ouch actief bij Noe, brach ins e beukske met spreukskes in't ZiewsJ 59 ^ Endrik 
(pseudoniem veur Henk Blom) sjreef colums veur 'n plaotseleke gezet op SchouwenJ 60 ! Versjellende biebelbeuk 
zien ouch in 't Ziews vertaold, dao-oonder de Psalme/ 61 ^ Job^ 6 ^ en 't HoegleedJ 63 ^ Dit gebaorde door losse 
initiatieve, die oonaofhenkelek vaanein bij versjellende oetgevers versjene. 

Op 'ne roman in't Ziews is't nog wachte, meh de debuutroman Dorsvloer vol confetti vaan Franca Treur bevat hiel 
vaol Ziewse waord. 

Muziek 

Dao is 'n aontal artiste wat in't Ziews zingk. Oonder de bekindste zien de 'troubadours' Engel Reinhoud^ 64 ] en Peter 
Dieleman^ 65 ] en de rockband Surrender/ 66 ^ dee muziek maak nao't veurbeeld vaan Normaal. 


Film 





De film Wilde Mossels oet 2000 oonder regie vaan Erik de Bruyn spaolt in Zieland en heet vaol Ziewse 
dialoogJ 67 ^ 68 ] 

Nederlands 


Historie 

Kenmerke 

Dialekte 

Nationaal, 
regionaal en 
etnische 
variante 


Audnederfrankisch ■ Middelnederlands ■ Vreugmodern Nederlands ■ Frankisering van de 
Noordziekos ■ Braobentse expansie ■ Hollese expansie ■ Afrikaans ■ Taalsjtried in't Belsj 

Grammair ■ Klanklier • Vocabulair • Sjpelling 

Holies (Zuud-Holles ■ Utrechs ■ Wesfries ■ Sjtadsfries en Bildts) ■ Ziews ■ Wes-Vlaoms ■ Oes- 

Vlaoms ■ Braobents ■ Kleverlands 

deks mitgeraekendj: Limburgs ■ Nedersaksisch 

Nederlands in Nederlandj ■ Belsj-Nederlands ■ Surinaams-Nederlands ■ Antilliaans-Nederlands ■ 
Fries-Nederlands ■ Saksisch-Nederlands ■ Limburgs-Nederlands ■ Poldernederlands ■ 
Verkavelingsvlaoms ■ Indisch-Nederlands ■ Juuds-Nederlands ■ Marokkaans-Neder lands ■ 
Sjtraottaal 


Media en Nederlandse literatuur (dichters ■ sjrievers) ■ Taalunie ■ Woordenlijst Nederlandse Taal ('Greun 
infrasjtructuur beukske') ■ Woordenboek der Nederlandsche Taal ■ Algemene Nederlandse Spraakkunst 

